جمهور باشقانی رجب طیب اردوغان کؤرفز اؤلکه‌لرینه سفری‌نین سون دایاناجاغی بیرلشمیش عرب امیرلیک‌لرینه گئدیب.
اردوغانی ابوظبی اولوسلار آراسی هاوا لیمانیندا بیرلشمیش عرب امیرلیک‌لرینین دوولت باشقان یاردیمجیسی شیخ منصور بن زاید آل نهیان و تورکیه-‌نین ابوظبی-ده‌کی سفیری توگای تونچر قارشیلاییب‌لار.
رجب طیب اردوغان ال وطن ساراییندا بیرلشمیش عرب امیرلیک‌لرینین پرزیدنتی شیخ محمد بن زاید آل نهیان طرفیندن رسمی مراسیمله قارشی‌لانا‌جاق.
معلوماتا گؤره، لیدئرلر آراسیندا تکبتک گؤروش اولا‌جاق. لیدئرلر داها سونرا ایکی اؤلکه آراسیندا باغ‌لانا‌جاق سازیش‌لرین ایمضالانما مراسیمینده ایشتیراک ائده‌جک‌لر.
قئید ائدک کی، جمهور باشقانی رجب طیب اردوغان شیخ محمد بن زاید آل نهیان‌ین اونون شرفینه وئرجگی شام یئمیینه قاتیلا‌جاق.
